Α4-0042/96

Πρόταση κανονισμού (EK) του Συμβουλίου για την τροποποίηση του κανονισμού (ΕOΚ) αριθ. 3906/89 του Συμβουλίου με σκοπό την επέκταση της οικονομικής βοήθειας στη Βοσνία-Ερζεγοβίνη (COM(95)0728 - C4-0091/96 - 95/0361(CNS)

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Τέταρτη αιτιολογική σκέψη

>Αρχικό κείμενο>

Ότι, στο εξής, μπορεί να θεωρείται ότι πληρούνται οι όροι που επιτρέπουν την εισαγωγή της Βοσνίας-Ερζεγοβίνης στις χώρες που δικαιούνται την υποστήριξη αυτή.

>Κείμενο μετά την ψηφοφορία στο ΕΚ>

Ότι μπορεί να θεωρείται ότι πληρούνται προσωρινά οι όροι που επιτρέπουν την εισαγωγή της Βοσνίας-Ερζεγοβίνης στις χώρες που δικαιούνται την υποστήριξη αυτή.

(Tροπολογία 2)

ΑΡΘΡΟ -1 (νέο)

Άρθρο 1 (Κανονισμός (ΕΟΚ) 3906/89)

>Κείμενο μετά την ψηφοφορία στο ΕΚ>

Το άρθρο 1 του κανονισμού (ΕΟΚ) αριθ. 3906/89 να διατυπωθεί ως εξής:

>Κείμενο μετά την ψηφοφορία στο ΕΚ>

«Άρθρο 1

Η Κοινότητα θέτει σε εφαρμογή δράση οικονομικής ενίσχυσης υπέρ των χωρών της Κεντρικής και Ανατολικής Ευρώπης που απαριθμούνται στο παράρτημα, σύμφωνα με τα κριτήρια που προβλέπει ο παρών κανονισμός και σύμφωνα με τη δέσμευση των εν λόγω χωρών για την εφαρμογή πλουραλιστικής δημοκρατίας βασιζόμενης στο κράτος δικαίου, τον σεβασμό των ανθρωπίνων δικαιωμάτων, των δικαιωμάτων των μειονοτήτων και των θεμελιωδών ελευθεριών, την καθιέρωση πολυκομματικού συστήματος με ελεύθερες και δημοκρατικές εκλογές και την τήρηση των αρχών της οικονομίας της αγοράς και της κοινωνικής δικαιοσύνης.»

(Τροπολογία 3)

ΑΡΘΡΟ -1α (νέο)

Άρθρο 10 (Κανονισμός (ΕΟΚ) 3906/89)

>Κείμενο μετά την ψηφοφορία στο ΕΚ>

Το άρθρο 10 του κανονισμού (ΕΟΚ) αριθ. 3906/89 να διατυπωθεί ως εξής:

>Κείμενο μετά την ψηφοφορία στο ΕΚ>

"Άρθρο 10

Από το 1990 η Επιτροπή καταρτίζει, κάθε έτος, έκθεση για την εκτέλεση των δράσεων συνεργασίας. Αυτή η έκθεση διαβιβάζεται στο Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή, όχι αργότερα από ένα τρίμηνο από το πέρας της περιόδου που καλύπτει η έκθεση. Στην έκθεσή της η Επιτροπή εξετάζει ιδιαίτερα το εάν όλες οι συμμετέχουσες χώρες τηρούν τις αρχές που καθορίζονται στο άρθρο 1 του παρόντος κανονισμού."

(Τροπολογία 4)

ΑΡΘΡΟ 1

>Αρχικό κείμενο>

Στον κατάλογο του παραρτήματος του Κανονισμού (ΕΟΚ) αριθ. 3906/89 να προστεθεί η «Βοσνία-Ερζεγοβίνη».

>Κείμενο μετά την ψηφοφορία στο ΕΚ>

Στον κατάλογο του παραρτήματος του Κανονισμού (ΕΟΚ) αριθ. 3906/89 να προστεθεί η «Βοσνία-Ερζεγοβίνη»(1).

>Κείμενο μετά την ψηφοφορία στο ΕΚ>

______________

(1) Οι πιστώσεις που διατίθενται για τη Δημοκρατία αυτή της τέως Γιουγκοσλαβίας δεν πρέπει να υπερβαίνουν τα 95 εκατ. Ecu για το 1996. Η αρμόδια για τον προϋπολογισμό αρχή διαθέτει επιπλέον πιστώσεις σύμφωνα με τις διαδικασίες του προϋπολογισμού και τις σχετικές διατάξεις.

(Τροπολογία 5)

ΑΡΘΡΟ 2, ΕΔΑΦΙΟ 1α (νέο)

>Κείμενο μετά την ψηφοφορία στο ΕΚ>

Ισχύει προσωρινά έως την 1η Δεκεμβρίου 1996 και η παράταση της ισχύος του εξαρτάται από τη λεπτομερή αξιολόγηση της εφαρμογής του ειρηνευτικού σχεδίου του Ντέιτον και από την εκπλήρωση των όρων που έθεσε το Συμβούλιο στα συμπεράσματά του της 30ης Οκτωβρίου 1995. Το Ευρωπαϊκό Κοινοβούλιο πρέπει να υποβάλει έκθεση σχετικά με το θέμα αυτό.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 3906/89 του Συμβουλίου με σκοπό την επέκταση της οικονομικής βοήθειας στη Βοσνία-Ερζεγοβίνη (COM(95)0728 - C4-0091/96 - 95/0361(CNS)

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(95)0728 - 95/0361 (CNS),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 235 της Συνθήκης ΕΚ (C4-0091/96),

- βασιζόμενο στο άρθρο 58 του Κανονισμού του,

- έχοντας υπόψη την έκθεση της Επιτροπής Εξωτερικών Οικονομικών Σχέσεων καθώς και τις γνωμοδοτήσεις της Επιτροπής Εξωτερικών Υποθέσεων, Ασφάλειας και Αμυντικής Πολιτικής και της Επιτροπής Προϋπολογισμών (Α4-0042/96),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189Α, παρ. 2, της Συνθήκης ΕΚ[semigr ]

3. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά[semigr ]

4. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

5. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.